Sagsnr.: 27.30.16-K09-72-11

# Tilsynserklæring

Den sikrede institution ”Koglen”

# Tilsynsbesøg i 2021:

29. april 2021 Anmeldt tilsyn: 3 lektioner, dansk, matematik, religion, engelsk

6. maj 2021 Anmeldt tilsyn, møde med ombudsmand institutionen. Møde med ledelsen, 2 lektioner

28. oktober 2021 Anmeldt tilsyn, møde med to lærere (én syg)

16. november 2021 Uanmeldt, møde med afdelingsledere

# Vejledning

Skemaet er inddelt i 4 afsnit:

* 1. Oplysninger om institutionen, hvor undervisningen foregår
	2. Oplysninger om personale og undervisningen på institutionen
	3. Oplysninger om undervisningen for det enkelte barn
	4. Oplysninger og bemærkninger som tilsynet medfører Alle afsnit udfyldes ved første tilsynsbesøg

Afsnit 1 og 2 skal opdateres ved følgende tilsynsbesøg.

Afsnit 3 og 4 skal udfyldes på ny ved hvert besøg og indsendes til Børn og Unge. De udgør således dokumentation for aftaler og fortløbende udvikling vedrørende barnet/den unge. Afsnit 3 og 4 gemmes for hvert besøg, så udviklingen kan dokumenteres over tid.

# Afsnit 1:

# Oplysninger om institutionen (udfyldes af skole/opholdsstedet/tilsynet)

|  |
| --- |
| **A. Navn på opholdssted / institution og overenskomstpart (kommune)** |
| Den sikrede behandlingsinstitution ”Koglen” Herning Kommune Timlundvej 44B, 7270 Stakroge |
| **B. Tilsynsførende, navn og adresse:** | **C. Pædagogisk-psykologisk rådgivning** |
| Herning Kommune Børn og Unge, Torvet 1,7400 Herning | Psykiatri og Social i Region Midt Specialområde DOK: Dømte Og Kriminalitetstruede børn og unge. |
| **D. Institutionsbeskrivelse (antal børn, undervisningssted, antal lærere, leder):** |
| Sikret institution ved Region Midt, Psykiatri og Social, Specialområde DOK: Dømte Og Kriminalitetstruede børn og unge. Hjemmeside: [www.dok.rm.dk](http://www.dok.rm.dk/) (10 pladser til børn i alderen 12- 17 år jf. lov om voksenansvar. LBK 507 02/05/2017Aktuelt: 10 elever i alderen 14-18 år, 1 skoleleder, 3 lærere. Øverste leder for de sikrede institutioner, ”Koglen” i Stakroge (Herning Kommune), ”Grenen” i Glesborg (Norddjurs Kommune) og MultifunC i Viby ved Århus er: **områdechef Lars Emil Reinholdt Andersen,** |
| **E. Samarbejdsrelationer (tilknyttet skole, lærersamarbejde, skolebibliotek, adgang til faglokaler m.v.)** |
| Der samarbejdes med faglærere omkring træ- og metalværksted. Der sker en kobling mellem de praktiske aktiviteter og den teoretiske undervisning i fagene, så man får et sammenhængende forløb. Der tages udgangspunkt i ”dagligdagsting”. Konceptet ”Open College Network” er indarbejdet i den praktiske undervisning, men ikke i de teoretiske skolefag**.**Lærersamarbejdet ændrede sig som følge af reglerne for at undgå smitte fra covid-19. Denne ændring er fastholdt. Undervisningen foregår nu i to adskilte klasser, med hver sin klasselærer, mens den naturvidenskabelige lærer skifter hver mellem afdelingerne.I prøveterminen maj/juni 2021 gik ingen elever til afgangsprøve  |
| **F. Særlig undervisningsmæssig service (Center for undervisning, efteruddannelses- muligheder, deltagelse i faglige netværk m.v.)** |
| Lærergruppen og leder samarbejder med lærere og ledelser på andre sikrede institutioner, og deltager i relevante kurser i den sammenhæng. Der anvendes en elektronisk elevplan, hvor skoleaktiviteter, værkstedsaktiviteter samt forhold omkring den unges personlige og uddannelsesmæssige forhold er beskrevet. Der er, pr. 20/1-2016, indgået en ny aftale med UU- Herning, der udfører ungdoms- og uddannelsesvejledning på institutionen efter aftale. Der er aftaler med UU, hver 6. uge fast, samt efter behov. |
| **G. Overenskomst vedrørende undervisning (14. dec. 2006)** |
| Institutionen drives af Region Midt, Psykiatri og Social Specialområde DOK: Dømte Og Kriminalitetstruede børn og unge. |
| **H. Budget til skoledelen** |
| **Løn:** Overenskomstmæssig arbejdstid og aflønning. |
| **Materialer**:Der er et rigt udbud af læremidler både digitalt og analogt. Materialeudbuddet sikrer muligheden for differentiering. |

# Afsnit 2:

**Personale og undervisning**

**Beskrivelse af undervisningens ordning** (udfyldes af skole/opholdsstedet/tilsynet)

|  |
| --- |
| **A. Beskrivelse af lærere og ledelse** |
| Lærernes uddannelse, herunder en beskrivelse af personalets eventuelle særlige kursusvirksomhed eller relevante erfaringer:Undervisningen varetages af 3 læreruddannede lærere med linjefag:1. matematik, fysik/kemi, idræt, musik og kristendomskundskab
2. dansk, matematik og 240 timer i Dansk som andet sprog
3. dansk, engelsk, geografi og billedkunst, certificeret cooperativ learning

Institutionen underviser i programmet, Aggression Replacement Training (A.R.T.). Det er et program, der bygger på kognitive adfærdsterapeutiske principper. Lærerne er uddannet i ”Open College Network” OCN-konceptet, men anvender det ikke, da konceptet endnu ikke er færdigbearbejdet til de teoretiske fag.Lærerne anvender Lego mindstorm. I 2020 er der senest ansat en ny lærer. |
| **B. Beskrivelse af undervisning generelt** |
| Forefindes individuelle undervisningsplaner indeholdende undervisningstid og forløb | Ja:X | Nej: |
| Undervisningsplanen for den enkelte elev laves med baggrund i diagnostiske prøver (RM, ST og læseprøver). Strukturelt er undervisningen opdelt i tre moduler, der planlægges med afsæt i den aktuelle elevgruppe. Den enkelte elev får en hverdag, der varierer mellem teoretiske, værksteds og praktiske fag.Skoledagen fra 8.30 – 14.00 er inddelt i tre moduler, men hver enkelt elev har et individuelt skema hvor undervisningen er tilpasset den enkelte elevs kompetencer, faglige og personlige formåen.For at kvalificere undervisningens planlægning, søges der sikret en god lærer/elev kontakt og dialog. Undervisningen foregår i vid udstrækning som individuel undervisning, men tilsynet overværede såvel holdundervisning som individuel undervisning. Der indlagt morgenløbetur to gange om ugen i den ene afdeling.  |
| **Hvilke fag undervises der i?**Der undervises i dansk, matematik, engelsk, samfundsfag, naturfag, idræts- og værkstedsaktiviteter (håndværk og design), kost og ernæring (madkundskab) samt samfundsforhold i almindelighed, herunder geografi og historie. Der kan tilbydes undervisning i folkeskolens fagrække, men elevernes faglige niveau i dansk og matematik gør at hovedvægten lægges på dansk, matematik, engelsk, samfundsfag, samt de praktiske fag.  |
| **Læseplaner**:Dispensationer eller fravigelser?:De unge opholder sig på den sikrede institution i gennemsnitlig 4 mdr., enkelte længere. Der udarbejdes en plan med baggrund i den indledende test/prøve, så undervisningen i videst muligt omfang kan tilpasses den enkelte elev, og elevens specifikke faglige og pædagogiske behov. Da opholdet ofte er kort og rummer afbrydelser, kan de unge ikke profitere af traditionel undervisningsplanlægning.  |
| **Evt. undervisning gennemført på lokal folkeskole:** Ej relevant. |
| **Beskrivelse af undervisningsmidler og materialer, herunder IT-udstyr:**Skolen har et varieret materialeudvalg, både i forhold til alder, fag og læringsniveau. Der er en bred vifte af spil med læringspotentiale, hvoraf nogle er fremstillet i samarbejde med eleverne. Der er lærerstyret internetadgang via stationære computere. Lærerne kan udvælge, hvilken hjemmeside eller læringsportal eleven aktuelt må få adgang til. Søgning på internettet kan kun foregå efter godkendelse, og under lærerens tilsyn. Der er mulighed for, at alle elever kan arbejde ved en computer, og der er installeret interaktive tavler i undervisningslokalerne. Lærerne har hver en bærbar computer udleveret. De interaktive medier anvendes aktivt og professionelt i undervisningen. |
| Afsnit 3:**Beskrivelse af undervisningen for det enkelte barn** (udfyldes af skole/opholdsstedet/tilsynet) |
| A. PPR’s udtalelse vedr. barnet / den unge |
| Udtalelser vedrørende det enkelte barn fra pædagogisk-psykologisk rådgivning, herunder stillingtagen til den enkelte elevs behov for specialundervisning og mulighed for at blive undervist i en folkeskole:Der er fast kontakt til en psykolog fra Region Midt, på institutionen, og der rekvireres PPR materiale fra hjemkommunen i det omfang, det er relevant. Da de unge opholder sig på institutionen som resultat af varetægtsfængsling, en social anbringelse eller en pædagogisk/psykologisk observation er muligheden for at blive undervist på den lokale folkeskole, som udgangspunkt, ikke relevant. |

|  |
| --- |
| **B. Undervisningsstedets notater vedrørende det enkelte barn** |
| Bemærkninger om det enkelte barns undervisningsbehov:Den enkelte unge evalueres ved ankomst, og undervisningsbehovet fastsættes derefter.Den meget store personlige forskellighed blandt de unge gør, at afgørelse om behov, materialer og læringsstil træffes på ny ved hver nyankommet elev.Hver dag udfylder kontaktlæreren for hver enkelt elev logbog over elevens indsats og engagement i den elektroniske elevplan.Der afgives skoleudtalelse til sagsbehandleren i hjemkommunen med angivelse af undervisningsomfang, fagligt standpunkt og materialer i nødvendigt omfang. Denne udtalelse tager udgangspunkt i den elektroniske elevplan.Som nævnt udarbejder UU-Herning uddannelsesplan i samarbejde med eleverne. I elevplanen er der en sammenhængende beskrivelse af eleven. |
| **Undervisningens forløb og fremgang:** |
| Undervisningens omfang:De 10 elever er fordelt på tre til seks undervisere på lokaliteter afhængigt af hvilke fag den enkelte elev undervises i, samt den sociale relation mellem de enkelte elever. Læringsmiljøet er præget af arbejdsro, hvor den enkelte er aktiv deltagende. Konflikter, hvor eleven ikke ønsker at deltage, løses ved, at eleven vælger at gå tilbage til afdelingen og reflektere over sit valg.Hver elev har en bestemt plads, hvor elevens undervisningsmidler er ordnet og samlet.Dagen er struktureret fra 8.30 til 14.00 i tre moduler. Tilsynet iagttog følgende fordeling af elever og fag:**29. april 2021**1. del af 1.modul: enkeltmandsundervisning i matematik, dansk: tilbagemelding på danskprøve2. del af 1.modul: læsebånd. 1 elev matematikprøve, 1 elev religion (fik hjælp til at strukturere en opgave om ateisme)2.modul: matematik, engelsk3. modul engelsk**6. maj 2021**Møde på Teams med Ombudsmand-institutionen: Der var fokus på opfyldelse af lovgivningen, hvor der stadig er problemer med opfyldelse af timetal, fagrække og fritagelsesprocedurer i forhold til fag. Rapporten på Ombudsmandens hjemmeside var stadig ikke tilgængelig ved tilsynsrapportens afslutningEfter en samtale med ledelsen, iagttog tilsynet undervisningen: læsebånd, engelsk, frank, samt gennemgang af kravene til optagelse på EUD.**28. oktober 2021**De to lærere, der varetog undervisningen, var placeret på hver sin afdeling. De to elever (på Granhuset) var i gang med en ”escape” øvelse, der inddrog elementer fra matematik, geografi samt logisk tænkning. 3+4. lektion var der naturfag, hvor eleverne repeterede lyd og lydbølger. Efterfølgende fremstillede de en højttaler. De afsluttede individuelt med matematik. I 3. modul blev undervisningen i Lærkehuset med læsebånd og individuel danskundervisning iagttaget.**16. november 2021**Tilsynet iagttog undervisning i dansk, engelsk og fransk. Desuden blev værkstedsundervisning i fremstilling af sølvsmykker samt akvarelmaling overværet. |

|  |
| --- |
| **Undervisningens indhold:**Undervisningens indhold tilpasses i forhold til den enkelte elevs aktuelle behov og intellektuelle potentiale. Den høje grad af individuel undervisning yder pædagogisk støtte til hver enkelt elev i dets læringsforløb. De fag, der undervises i, tilpasses den overordnede planlægning, hvor naturfaglæreren skifter mellem afdelingerne. |
| **Evaluering af elevens undervisning i de enkelte fag og undervisningssituationer:**Læreren gennemfører en refleksiv proces med eleven, der gennem dialog og opgave- besvarelser danner grundlag for evalueringen af elevens udbytte af undervisningen. Evalueringen danner grundlag for planlægningen af elevens undervisning. |
| ***Hjælpemidler og / eller metoder:*** |
| Der er indrettet undervisningslokaler, hvor eleverne har deres faste pladser i begge afdelinger. Desuden er der indrettet et naturfagslokale, som også anvendes i anden undervisning. Et samtalerum anvendes også. Et veludstyret værkstedslokale danner rammen om utallige muligheder for håndværk og design. Undervisningen planlægges i overensstemmelse med ”open college Network”, hvor eleven afsluttes med et kompetencebevis. I tilknytning til undervisningslokalet er der et uderum med mulighed for bevægelse og andre undervisningsaktiviteter.Der arbejdes både individuelt og i små grupper. Udover almindelige faglige opgaver anvendes der spil, lydbøger og film i undervisningen. I elevbogen noteres der aftaler om opgaver. |
| ***C. Handleplan for undervisningen:*** |
| *(Handleplanen bør indeholde mål og midler for undervisningen, herunder om undervisningen i fremtiden kan foregå på den lokale folkeskole)*Målene for undervisningen er i høj grad tilpasset elevens aktuelle situation, med meget høj grad af lærerstyret undervisning og kontakt. Undervisningen kan derfor ikke umiddelbart overføres til en eventuel folkeskole. Derimod vil væksten i elevens faglige niveau positivt øge elevens muligheder i det videre skoleforløb. |

# *Afsnit 4:*

***Tilsynet*** *(Udfyldes af tilsynsførende)*

|  |
| --- |
| ***A. Hvem har foretaget tilsynet*** |
| ***Navn:*** *Britta Andersen* |
| ***Stilling:*** *Tilsynsførende Herning Kommune* |
| ***Kontaktoplysninger:****Børn og Unge forvaltningen 24258696* |
| ***Tilsynsperioden:*** *2021* |
| **Fra dato til dato:** 29.april 2021 anmeldt tilsyn6. maj 2021 møde med Ombudsmand-institutionen, møde med skolelederen, tilsyn med undervisningen28. oktober 2021 anmeldt tilsyn 15. november 2021 uanmeldt tilsyn |
| B: Helhedsindtryk |
| ***Vurderinger:***To af lærerne blev var ansat i 2017, mens en tredje er ansat i 2020. De udgør et velfungerende team og samarbejder tæt med faglærer og pædagoger. Der er god kontakt mellem undervisere og elever.Både lærere og elever var engagerede og aktive i undervisningen.  De nye procedurer, der forventedes indarbejdet i forbindelse med fritagelse i fag, der bringer de formelle regler i orden på dette område, er stadig ikke indarbejdet.Ændringen i undervisningens strukturering har ikke påvirket undervisningstimetallet i teoretiske fag. Undervisningen i naturvidenskabelige fag foregår fleksibelt, idet lærerne med de naturvidenskabelige kompetencer skifter mellem ”husene”.Vekselvirkningen mellem parundervisning, holdundervisning samt den individuelle undervisning profiterer elevgruppen tydeligvis af.Samarbejdet med UU-Herning har været i bero, men er nu genoptaget. |
| **Forslag til ændringer for opholdsstedet**:At samarbejdet omkring adgang til afgangsprøver udvikles, så flere elever kommer til Folkeskolens afgangsprøve.At procedurerne omkring fritagelse i fag etableres.At der udarbejdes procedurer for nedsat timetal |
| **C. Stillede krav til opholdsstedet:** |
| At der implementeres procedurer for fritagelse i fagene. |
| **D. Rådgivning og vejledning:** |
| ”Koglen” opfordres til fortsat at fastholde sit høje fagprofessionelle niveau, samt fortsat udfordre organiseringen i strukturen. Mulighederne for at flere elever kommer til afgangsprøve bør udvikles |
| **E. Aftaler mellem tilsynsmyndighed og institution** |
| Næste tilsyn gennemføres i første halvdel af 2022.Der samarbejdes om udviklingen af de afsluttende prøver.At fritagelsesprocedurerne, krav til fag og timetal drøftes med ministeriet via Danske regioner. |

**Udarbejdet:**

25. november 2021 af Britta Andersen